
ФРЕДГРЕЙВЪР 


ПЪТУВАНЕ 
ДО СТОУНХЕНДЖ 


ИЗДАТЕЛСКА КЪЩА "ПЛЕЯДА 7" 


ДЕЦАТА НЕПРЕКЪСНАТО ЧЕТАТ 
ИСТОРИИТЕ НА ПОРЕДИЦАТА 
"ИЗБЕРИ СВОЕТО ПРИКЛЮЧЕНИЕ"Ф 


„Харесвам книгите на поредицата „Избери своето приключение", защото са пълни с 
изненади. Нямам търпение да прочета повече такива книги." 
Кари Романос, 12 години. 


„Карат те да мислиш здравата преди да вземеш решение." 
Хасан Стивънсън, 11 години. 


„Прочетох пет различни истории за една нощ и това е мой личен рекорд. Различният край 


е много забавен!" 
Томи Съливан, 9 години. 


„Великолепно забавление! Харасва ми идеята да вземам собствени решения.". 
Антъни Цикарди, 11 години. 


И УЧИТЕЛИТЕ СЪЩО 
ОБИЧАТ ТЕЗИ ИСТОРИИ: 


„Ние четяхме и препрочитахме овехтелите тънки книги от поредицата „Избери своето 
приключение", обичахме ги, вземахме ги на заем, купувахме ги за другите или ги 
подарявахме на училищните библиотеки". 


ИЗБЕРИ СВОЕТО ПРИКЛЮЧЕНИЕФ 
И НАПРАВИ ЧЕТЕНЕТО ПО-ЗАБАВНО! 


ИЗБЕРИ СВОЕТО ПРИКЛЮЧЕНИЕФ 


ПЪТУВАНЕ ДО СТОУНХЕНДЖ 


ЕКТ РОВИЗНЕО М ТНЕ ИЗА 
ВУ ВАМТАМ ВООКб, !МС. !М 1984 
Сорупам 

О 1984 Бу К.А.Мотмдотегу 


Първа публикация 

за България 

О „ПЛЕЯДА 7" ООД, 1992 

О Симеон Николов, преводач, 1984 

(О Димитър Стоянов, корица и библиотечно 
оформление, 1992 

С/О ИНТЕРРАЙТ, 1992 


Всички права са запазени. 
Преиздаване или използване 
на която и да е част 

от настоящото издание 

за други цели 

може да стане 

само с писмено 

съгласие 

на ИЗДАТЕЛЯ. 


Компютърен набор 

и предпечатна подготовка 
„ЗММ-НИИММ-СОФИЯ-ООД" 
Печат „Полипринт" Враца 


ИЗБЕРИ СВОЕТО ПРИКЛЮЧЕНИЕ 


ФРЕД ГРЕЙВЪР 


ПЪТУВАНЕ 
ДО СТОУНХЕНДЖ 


Превод от английски 
СИМЕОН НИКОЛОВ 


Художник на корицата 
ДИМИТЪР СТОЯНОВ 


Илюстрации ЛЕСЛИ МОРИЛ 


ИЗДАТЕЛСКА КЪЩА «ПЛЕЯДА 7» 


ВНИМАНИЕ! 


Храбри читателн! 

Не чети тази книга като всички други от началото до края. Нейните страници са пълни с 
много вълнуващи приключения и опасности, които те “дебнат край Стоунхендж при 
пътуването ти във времето. С навлизането в тази история ще ти се наложи да правиш 
избор и да решаваш сам. Приключенията ти са плод на решенията, които вземаш. Ти 
отговаряш за всичко, защото избираш сам! След всеки избор изпълнявай указанията, за да 
продължиш действието във времето и пространството. 

Мисли внимателно на всяка крачка! Ако имаш късмет, щ е откриеш загадката на 
Стоунхендж, ако ли не, ще пропаднеш в неговите потайности. 


СПЕЦИАЛНО ПРЕДУПРЕЖДЕНИЕ! 


Ти ще посетиш Стоунхендж като репортер. Пред и да тръгнеш, трябва да прочетеш 
краткото описание, подготвено от твоя вестник. Тази информация за строителството на 
Стоунхендж ще 9“ бъде солидната основа, на която ще стъпиш в своята изследователска 
дейност. Ако възнамеряваш да прочетеш краткото описание, то е на следващата странаца. 


НАКРАТКО ЗА СТОУНХЕНДЖ 


Стоунхендж е величествен паметник от камък и пръст, създаден от примитивна 
цивилизация в Британия. Никой не знае защо точно е построен този паметник, нито пък за 
какви цели е служил след неговото окончателно заврършване. 

Мнозина вярват, че Стоунхендж е използван като наблюдателница за движението на 
Слънцето и Луната, както и в помощ на древните хора при сеитба и жътва. Други 
предполагат, че този паметник се е превърнал в средище за общуване на племената - място 
за поклонение и законотворчество, пазар на зърно и стоки. 

Може би най-голяма главоблъсканица представлява въпросът как е построен Стоунхендж. 
Как са пренесени тези огромни камъни на това място? Как те са изваяни, напасвани и 
издигнати във вид на гигантски арки, които днес наричаме трикаменници? 

Никога не ще узнаем отговора на тези въпроси. Културата, съградила Стоунхендж, е 
отминала завинаги в историята, без да остави след себе си друга следа освен този 
паметник, единствената част от който се е съхранила до днес. 

Учените знаят приблизително кога е изграден Стоунхендж: между 2800 и 1400 години 
преди Христа. Това е станало на три отделни етапа. Пърбият от тях обхваща създаването на 
пръстеновиден хълм, който познаваме като външен кръг на Стоунхендж, и три кръга дупки, 
всичко петдесет и шест на брой, които опасват паметника. 

Четирите основни камъка, за които се предполага, че са служили да бележат 
положението на Луната през различните сезони на годината, също са издигнати през 
времето на този първи етап. 

Вторият етап, който започва 2100 години преди Христа, включва построяването на двоен 
кръг от изправени камъни в центъра на паметника, както и на широк път, който води към 
Стоунхендж от външния край на заобикалящите го тревисти поля. 

В последния трети етап двойният кръг от камъни е разделен и отново построен. Тогава са 
издигнати и много от трикаменните арки. 

Докато си блъскаме главата над тайните на Стоунхендж, полезно е да се знае, че чети- 
ринайсет столетия са много време - седем пъти повече от историята на Съединените Щати. 
По онова време различни племена и върховенства дават приноса си за построяването на 
Стоунхендж. Всяко племе би могло да има свои причини за издигането на паметника. 

Възможно е някой ден да узнаем какви именно са били тези причини. Може би в 
пътуването си до Стоунхендж ти ще откриеш някои от тях. 


Ти работиш в редакцията на вестник „Гайт- уайър", който се списва от деца за деца и се 
разпространява по целия свят. Един ден главният редактор, твоят приятел Марк, ти подава 
телеграма: 


„ТИЙНЕЙДЖЪРИ-АРХЕЛОЗИ РАБОТЯТ НА СТОУНХЕНДЖ ПОД МОЕ РЪКОВОДСТВО. 
НОВИ РАЗКРИТИЯ И ФЕНОМЕНИ ЩЕ РАЗТЪРСЯТ СВЕТА. ИЗПРАТЕТЕ РЕПОРТЕР ДО 
ПЕТ ДНИ. 


П. Дж. Ингълтон. 


Мини на 2. 


2 


- Струва ми се съвсем неизвестен - подхвърляш на Барк. 

- Аз открих кой е тоя Ингълтон - споделя с теб Марк. - Той е голяма величина. 
Петнайсетгодишен, той е блестящ студент по история и археология. Той и група английски 
деца са получили разрешение от тяхното правителство да започнат през това лято разкопки 
около Стоунхендж. От десет години това е първата група, която допускат да работи там. 
Дори и да не разтърсят света с откритията си, това е историята на Стоунхендж и целия 
паметник. Ще заминеш ли? 

- Защо не? - отвръщаш ти. - Никога не съм бил в Англия. Сигурно е интересно. 

Същата нощ вече летиш към Лондон. Марк е телеграфирал на Пи Джей Ингълтон да те 
посрещне. Когато пристигаш на летището, млада жена те поздравява. 

- Аз съм Джоана, работя с Пи Джей - казва тя. - Моята кола е отвън. 


Мини на следващата глава. 


3 


По бреме на дългото пътуване през английските поля Джоана те осведомява за Пи Джей 
и неговата експедиция. 

- Пи Джей е дете-чудо, гений, и бих добавила, доста самонадеян. Обича да си прави 
реклама. 

- Мислиш ли, че преувеличава нещата, за които ме повика тук? - питаш я. 

- И да, и не - отвръща Джоана. - Пи Джей има налудничави претенции. Твърди, че е 
очевидец на някакви много странни явления в Стоунхендж, неща, които според него ще 
направят „пробив в стените на времето и пространството". 

Джоана откъсва поглед от пътя и се обръща да види реакцията ти , преди да продължи: 

- Работата е там, че никой не знае за какво точно говори. Той е сам през по-голямата част 
от времето. Ще видиш какво имам предвид. 


Прехвърли се на 6. 

Не смееш да оставиш Пи Джей сам и влизаш след него в кръга. Когато наближаваш 
центъра на Стоунхендж, усещаш как те придърпва сила, много по-могъща от твоята 
собствена. 

В границите на вътрешния пръстен масивните камъни сякаш се реят над земята. Сега 
пеенето се засилва. Стотици гласове пеят на език, който не си чувал никога. Въпреки това 
някак усещаш, че го разбираш. 

Пред олтарната скала съзираш три камъка с големината на топка за голф, излъчващи 
светлина с цветовете на дъгата Както вървиш с Пи Джей към тях, усещаш, че гласовете са 
скрити в тези камъни. Пи Джей пристъпва все по-близо. Камъните бавно се издигат над 
земята и двата крайни камъка започват да се въртят около средния. 

Та това е супер история! Дали да си тръгнеш и да опишеш всичко? Но дори и да е така, 
може би е по-разумно да забравиш цялата тази история и да бягаш в друга посока? Точно 
когато ти идва тая мисъл, Пи Джей стига до средния камък. За миг той остава неподвижен, 
после протяга ръка към теб. 


Ако се решиш да сграбчиш ръката му и да го измъкнеш, мини на 51. 
Ако предпочиташ да хванеш сам един от камъните, прехвърли се на 7. 

Ала ти не тръгваш след Пи Джей без подготовка. След като си се уверил, че никой не те 
вижда, ти много внимателно се вмъкваш в домакинската палатка и тъпчеш в малка раница 
храна, готварски принадлежности и съд с вода. После поемаш към Стоунхендж. 

Още щом влизаш във вътрешния кръг, дочуваш отново песни и монотонни гласове, макар 
да няма и следа от Пи Джей Навсякъде около теб скали и камъни са огрети от дъгоцветна 
светлина, сякаш лунните лъчи минават през призма. Когато се насочваш към олтарния 
камък, пеенето се засилва. 


Премини на 10. 

Най-сетне ти и Джоана стигате до Стоунхендж. Тъмен облак плува ниско над земята и 


студен вятър премита равнината. Докато крачите по широкия път, първото нещо което ти се 
набива в очи, е старанието, с което група ученици работят около паметника. После 
поглеждаш нагоре към монолитните скали на Стоунхендж. Веднага си завладян от 
изяществото и простотата на тези гигантски камъни. 

Влизате в Стоунхендж през проход в насипите - камари пръст, заобикалящи каменните 
пръстени. От вътрешната страна на насипа виждаш три пръстена дупки, повечето от които 
са били покрити с плочи от бял аспид. Отвъд тези три кръга се издигат масивни, подобни на 
кули камъни - огромните скали на Стоунхендж. в центъра на всичко това, самотен и могъщ, 
стърчи олтарният камък. 


Прехвърли се на 8. 

Докосваш един от крайните камъни. Той е хладен на пипане. От контакта с него ръката ти 
се озарява и блести с цветовете на дъгата. Всички предмети около теб сякаш се повдигат, 
разтърсват и след това се извисяват над земята. Изведнъж нещо те подхвърля във въздуха 
и те завърта около камъните като праисторическа въртележка 

Гласовете продължават да звучат в монотонен хор и песни, светлината става все по- ярка 
и по-ярка. Хиляди светлинни нюанси избухват в мозъка ти. Главата ти се замайва, после 
губиш съзнание. 


Премини на 12. 

- Здрасти, Янк - чува се зад теб момчешки глас - Името ми е Пи Джей Ингълтон. 

Пи Джей, бузест английски юноша, тръгва до теб, а Джоана остава зад гърба ви. 

Добре, че дойде. Мислех си, че ако искаш една истинска история за Стоунхендж, най- 
разумно е да се настаниш в моята палатка. Вече всичко мина и сега никой не бърза, но ти 
няма да съжаляваш. 

И също така внезапно, както започна разговора, Пи Джей се отдалечава от теб. 

- Това ще рече, че разговорът приключи - казва Джоана, като се изравнява с теб. - Ела да 
ти покажа палатката за гости. 

- Само че Пи Джей спомена нещо за настаняване при него - опитваш се да й възразиш. 

- Че какъв репортер ще си ти? - възкликва Джоана. - Как искаш да създадеш обективна 
картина за тази експедиция, като живееш с един от нейните членове? Той наистина ти 
предложи, но на твое място щях да си държа на мнението. Поне докато получиш по-добра 
представа за какво сме тук. 


Ако решиш да се настаниш в палатката за гости, мини на 56. 
Ако предпочиташ да живееш с Пи Джей, прехвърли се на 16. 

Пред теб на земята блестят с многоцветна светлина три малки камъка. Колкото и 
невероятно да изглежда, гласовете са скрити точно в тях. Трите малки камъка бавно се 
издигат над земята и започват да се въртят около средния. Посягаш и хващаш един от тях. 

Докато държиш камъка в ръката си, кожата ти се обагря в същия цвят на дъгата, който е 
променил всичко наоколо. Тялото ти се издига над земята и изведнъж нещо те запраща в 
бясната въртележка около Стоунхендж. Пеенето става все по-силно и по-силно, светлините 
и гласовете изпълват цялата ти глава. 


Продължи на следващата глава. 

Въртиш се все по-бързо, докато ставаш толкова замаян, че изгубваш съзнание. 

Когата отваряш очи, виждаш се седнал на малък хълм от кал, от височината на който 
можеш да огледаш дълга състезателна писта. Познаваш я веднага - това е циркусът, който 
се простира до хълмовете и долините край Стоунхендж. 


Мини на 42. 

Когато се събуждаш, усещаш, че ти е студено и целият си мокър. Лицето и ръцете ти са 
покрити с кал, а дрехите ти са напълно променени! Сега ти носиш голяма безформена 
туника, изплетена от много груб материал, който дращи като зебло. Босите ти крака са обути 
в сандали. На едната ти страна, закачена на кожен ремък, виси малка кесия. Бъркаш в нея и 
напипваш трите камъка. 

Скачаш на крака. Намираш се на кален речен бряг. По-нататък край брега на реката 
Виждаш група хора, които работят. Някои от тях издърпват на брега дървени салобе, 
натоварени с огромни камъни, други прехвърлят камъните върху дървени трупи-носачи. 
Вместо въжета хората използват дълги сплетени кожени ремъци. Работата е груба, тежка, 
изтощителна. 

Двама мъже се отделят от групата на работещите край брега и тръгват към теб. Когато се 
приближават, до теб достига разговорът им. И макар да говорят на странен език, ти 
разбираш всичко, което си казват. 


Ако решиш да помолиш хората за помощ, премини на 21. 
Ако предпочиташ да се скриеш и да се опиташ да ги подслушваш, прехвърли се на 104. 

- Ще се видим утре - извикваш на момчето и тръгваш по кална пътека, която води по 
стръмното през гората. Свечерява се, пада здрач. Озърташ се наоколо, ала в мрака губиш 
ориентация. Ти вече не си на пътеката, която води назад към Стоунхендж. 

Най-подир намираш пътя, по който да излезеш от гората и да се върнеш в Стоунхендж. 


Светлината вече гасне зад хоризонта. Вървиш през цялата нощ. Когато навлизаш в района 
на паметника, дочуваш гласове. Двама мъже стоят и разговарят. Единият от тях е много 
високи има гъста червена брада. Другият, нисък и жилав, носи тежка торба. 

- Те ще нападнат тази нощ Осин - казва Високият мъж, - освен ако измислиш някакъв друг 
начин. 

- Нападението ще бъде гибелно, Белтан. Ловците ще загубят много хора. Сигурен съм, че 
ако имах повече време, щях да измисля по- добър план за победа над Жрицата. 

- Времето е извън битието - произнася Белтан. - Ако Жрицата започне своите ритуали тук, 
хората ще се обединят около нея. Не забравяй, че Върховния военачалник за Ловците ни 
обеща добро здраве, ако можем да спрем това. 


Прехвърли се на 76. 

- Пи Джей? - прошепваш ти. 

- Не мога да повярвам - казва Пи Джей - Тези камъни ни върнаха назад във времето. Ние 
сме се вселили в телата на двама души от онова време! У теб ли са камъните? 

- Лечителите ми ги взеха. Трябва да си ги върнем на всяка цена. 

Точно в този момент ослепително красива жена влиза в стаята. 

- Вие ще си получите камъните - успокоява ви тя. - Това ще стане веднага, щом моите 
астрономи ги изследват. 

Тя протяга ръце към теб. 

- Добре дошъл в Пръстена на луната. Аз съм Жрицата на Лунното племе. Навярно се 
досещаш, че не си първият човек, който пътува във времето, подпомогнат от силата на 
Луната За нещастие ти си избрал неподходящ момент за пътуване. Ние сме във война с 
Ловците - племе, което се опитва да унищожи нас и нашия пръстен. Надявам се, че ще 
стоиш по-далеч от бойните действия, но се боя, че не мога да ти гарантирам безопасност. 


Премини на 20. 

- Ще опитам късмета си при Пи Джей - казваш ти на Джана. 

- Решавай сам - отвръща тя. - Мисля, че правиш голяма грешка. 

Същата нощ, когато всички отдавна спят, Пи Джей е още буден. 

- В паметника има нещо, което трябва да видя - прошепва той - Ела с мен. 

Излизаш навън след него. 

- Ние сме очевидци на паранормални отклонения през последните нощи - казва Пи Джей, 
докато вървите към паметника. - Бих искал да ги наблюдаваш с мен. 

На самото място Пи Джей заспива за нула време. Минават часове. През скалите и арките 
на Стоунхендж наблюдаваш как луната изминава своя небесен път. Изведнъж дочуваш 
шумове, идващи от вътрешните пръстени на паметника. Всичко звучи така, сякаш вътре се е 
събрала цяла група хора, пеещи на някакъв странен език. Обръщаш се да събудиш Пи 
Джей, ала той вече скача на крака. Очите му са широко отворени като в транс. 


Прехвърли се на следващата глава. 

- Какво става, Пи Джей? - питаш ти. 

Той не отговаря, само става и тръгва към паметника. Обръщаш се да го проследиш и 
виждаш многоцветна светлина, която озарява Стоунхендж. Всичко наоколо изглежда така, 
сякаш лунните лъчи, пречупени през невидима призма, обагрят камъните във всички 
цветове на дъгата. Пи Джей върви нататък като хипнотизиран. Той наближава кръглото 
светло петно. Кожата ти настръхва, хлад плъзва надолу по гърба ти. Чудиш се какво да 
правиш. Знаеш само, че никога през живота си не си бил толкова уплашен. 


Ако искаш да тръгнеш след Пи Джей към Вътрешността на кръга, мини на 4. 
Ако се каниш да бягаш към лагера за помощ, прехвърли се на 80. 

Битката край Стоунхендж е кратка, но кървава. С тромавите си бойни отряди и 
струпването на войска хората от племето на Чашите са лесна плячка за защитаващите се 
Ловци. Много воини от племето на Чашите загиват, а оцелелите тръбят за отстъпление. През 
деня слънцето минава с мъчително спокойствие над местността. 

Ала когато слънцето се гмурва зад хоризонта, Чашите се връщат обратно. С невероятна 
жестокост те атакуват Стоунхендж от всички страни. Този път те хващат мнозина от 
изненаданите Ловци и ги отвеждат надалеч от паметника. 

С падането нг нощта ти оставаш на хълма над Стоунхендж и гледаш как Чашите 
подготвят траурната церемония в памет на техните убити. Те запалват огромна клада и 
изгарят телата на загиналите воини. Когато пламъкът свършва работата си, хората от 
племето вземат праха на убитите и го погребват в дупки, изкопани в кръг около Стоунхендж. 
Накрая те слагат във всяка дупка-час- ти от счупената чаша на убития, сякаш съдът носи по 
някакъв свръхестествен начин душата на човека. 

Загледан в този ритуал, ти постепенно усещаш властта, която Стоунхендж има над тези 
хора. Тук те оставят своите сърца и души. Тук е мястото, където техните мъртви намират 
покой, а живите идват да постигнат хармонията на целия живот. 


Премини на 22. 

Изведнъж навън се чуват писъци и крясъци. Пазачът се втурва вътре и крещи: 

- Ловците нападат! Заемете позиция! 

Той изтича от стаята така бързо, както е влетял. Жрицата излиза след него. 

- Каква позиция? - пита Пи Джей, 

- За нищо на света! - казваш ти. - Ако излезем от тук, със сигурност ще ни убият. Хайде да 
се скрием! 

Ти и Пи Джей се скривате зад широкия олтар. Вън битката бушува няколко часа. Най- 
подир шумът от борбата замира. Ти и Пи Джей се измъквате от скривалището си и налитате 
на сърдития Старн. 

- Страхливци! - подиграва ви се той. - Виждам, че не съм сгрешил като казах, че никога 
няма да влезете в боя. Трябва да ви предам на стражите, но аз ще ви дам още един шанс. 
Ловците са хванали Жрицата и сега събираме подвижен отряд за нейното спасяване. Вие 
или ще тръгнете с него, или ще останете да защитавате крепостта. 

Пи Джей се накланя към теб и шепне на ухото ти: 

- Той ни мисли за хора от това време. Засега е най-добре да тръгнем напред с него. 
Решавай какво да правим, но трябва да действаме веднага, преди да са ни отрязали 
главите. 


Ако решиш да се присъедините към спасителния отряд, мини на 63. 
Ако предпочиташ да останеш и да защитаваш крепостта, прехвърли се на 87. 

Тръгваш към двамата мъже. 

- Извинявайте, отдалечих се от къщи и се изгубих. Можете ли да ми помогнете? - викаш 
им отдалеч. 

Единият от тях те гледа слисано, после неговата изненада прераства в свиреп гняв. 

- Чаша! - крещи той. 

Не разбираш какво е това „чаша", но знаеш достатъчно, за да се обърнеш и да си плюеш 
на петите. 

- Открих Чаша! - продължава да крещи той. 

Тичаш до премаляване и се откъсваш далеч напред. Останал без дъх, ти пресичаш 


вътрешните земи към близката гора, където поемаш по набраздената от колела пътека. Тя 
води към поляна, осеяна с огньове. 

Пада нощта. Спираш до поляната и гледаш хората, разположени в лагера. Всяко 
семейство седи край отделен огън. Всяка група се храни със собствена храна, а всеки човек 
си има собствена дебелостенна каменна чаша. 

Изведнъж прихваш да се смееш. Разбира се, тези хора пият от чаши - дума, която се 
използва в твоя свят. Може би те ще са по- добре настроени от преследвачите към теб и ще 
ти помогнат? 

Влизаш в лагера на Чашите, ала този път прилагаш друга тактика, съвсем различна от 
поведението ти с двамата мъже на брега на реката. Просто тичаш из лагера и крещиш: 

- Помощ! Хората край каменния пръстен ме гонят. Помогнете ми! 


Прехвърли се на 99. 

В края на церемонията излизаш от скривалището си и отиваш към Вътрешния пръстен на 
Стоунхендж. Изваждаш трите камъка от твоята кесия и се каниш отново да пътуваш във 
времето. Хванал камъните в ръка, ти хвърляш последен поглед наоколо, като се опитваш да 
запомниш всичко, което виждаш. Тук има нещо много по-дълбоко от една вестникарска 
история, ти можеш да посветиш живота си на проучвания за историята на света, който си 
видял. 


КРАЙ 

Напускаш лагера съвсем тихо и тръгваш към Стоунхендж. Все още е нощ. 

От насипния пръстен гледаш смаян как Джоана влиза в Стоунхжендж. Тя върви като 
замаяна. Докато я следиш отдалеч забелязваш, че някой се приближава към тънката й 
фигура. Това е младият мъж от твоя сън! Джоана протяга ръце към него, ала той се 
отдръпва и хуква да бяга. Тя го гони, той спира рязко и започва да се върти. После човекът 
махва с ръка и двамата изчезват! 

На другия ден е невъзможно да намериш Джоана. Опитваш се да обясниш на всички 
какво е станало миналата нощ, но никой в лагера не ти вярва. 

След като новината за изчезването на Джоана стига до Лондон, групата ученици е 
принудена да напусне Стоунхендж. Ти се връщаш в Съединените Щати и подаваш разказа 
си в редакцията на вестник „Тайтуайър". Марк я прочита внимателно и казва: 

- Добре де, всичко разбирам, но тая работа с твоя сън и онова момиче, което изчезва 
пред очите ти, е доста... как да ти кажа? Нима очакваш някой да ти повярва? 


КРАЙ 

Момиче от племето на Чашите те Вдига на крака и те повежда към близкия хълм. Там тя 
превързва раните ти, дава ти някакво болкоуспокояващо лекарство и се връща в боя. 
Гледаш как битката се разгаря. Доволен си да видиш, че много от стратегическите ти 
планове успяват. Чувстваш тези хора много близки и горещо им желаеш победа. 


Прехвърли се на 28. 

Измъкваш се по-далеч от пистата с надеждата, че никой няма да те забележи. Ала една 
стара жена сграбчва ръката ти. 

- Какво правиш, Келб? - пита тя сърдито. - Ще разгневиш племето. Върни се! 

- Не мога да бягам - отвръщаш й. - Трябва да изпратиш друг. Много съм слаб, не мога да 
бягам достойно. 

Жената се взира в теб. 

- Тогава върви да намериш братовчеда си Аус. Той ще ти даде да направиш нещо. 

Не знаеш къде да намериш Аус, но се връщаш към мястото, където си седял. Докато 
вдигаш торбата си, търсиш с очи друг атлет, който да заеме мястото ти в надпреварата. 
Изведнъж зад гърба си чуваш глас. 

- Къде беше? - пита млад мъж. - Мисля, че си длъжен да ме намериш, след като отпадна 
от състезанието. 

Разбираш, че това е Аус, твоят братовчед. 

- Тъкмо се бях запътил към теб - мънкаш ти. 

- Е, вече няма никаква нужда. Донесох ти маска и щит. 

Той ти подава маска на брадат мъж и туника, на която е извезан щит. 

- Наблюдавай бягането по пистата, а после, след залез слънце, ела при нас за 
церемонията. 


Мини на 108. 

Повтаряш си, че Пи Джей се нуждае от теб, той има власт да те вземе. И наистина, по- 
късно през тази нощ един от стражите чука на вратата на Мера. 

- Вождът вика младият приятел, който е при теб - прогърмява гласът му. 

Стражът те води във вътрешния пръстен на Стоунхендж, където Пи Джей стои пред 
огромен триножник. В тялото на триножника са вградени сумати различни камъни, 
скъпоценности и бронзови детайли. 

- Щети покажа как се наказват предателите -- казва Пи Джей на пазача. 

Той намигва с око и ти разбираш, че това е част от необходимата измама. Пи Джей 
пристъпва към теб. 

- Аз няма да се върна - прошепва той. 

- Какво си намислил? - питаш го. 

- Мисля, че ще бъда много щастлив тук. Тези хора станаха мое семейство. Искам да 
остана, хубава работа е строителството на Стоунхендж! Върни това обратно. 


С тези думи Пи Джей ти подава някакви ножове, чаши и медальони. Сетне те отвежда в 
средата на триножника. Стъпваш вътре и мощен гръм те препраща с вихрушка през 


времето. 


Прехвърли се на 30. 

Битката се разгаря в последните мигове на гаснещия ден. Ти вече си казал на Чашите да 
изчакат до залез слънце и да нанесат последния си съкрушителен удар срещу Ловците. Те 
постъпват точно така. Чашите се бият храбро, служат си сръчно със своите копия, прашки, 
лъкове и стрели. В крайна сметка Чашите изтласкват Ловците и превземат Стоунхендж. 

През следващите няколко дни кракът ти е излекуван под зорките очи на лечителите от 
племето. Опознаваш по-добре Лура, момичето, което се погрижи за теб в самото начало. 

- Аз нямам свой дом - казва ти тя. - Всички в семейството ми загинаха преди много 
месеци в други битки с Ловците. 

- Моето семейство и моят дом са много далеч - започваш ти. 

След това й разказваш историята на твоето пътуване във времето. Докато те слуша, 
очите на Лура се разширяват от вълнение. 


Премини на 34. 

Острието на момичето опира о гърлото ти. 

- Не зная какви са тези чаши - казваш ти, - но ако махнеш това нещо, ще ти разкрия 
тайната. Само отстъпи няколко крачки назад. 

Очите на момичето те гледат подозрително, но то изпълнява искането ти, като за всеки 
случай държи копието си насочено към теб. Изваждаш камъните от кесията. 

- С тези камъни мога да пътувам във времето. Пристигнах тук с тяхната магическа сила. 
Всичко, което наистина искам, е да се върна. Можеш ли да ми помогнеш? 

Момичето не казва нищо и като те смуш- ква с копието, те повежда към лагера. 
Отминавате колибите, лагерните огньове и малките семейства, струпани пред вратите. Най- 
сетне момичето те отвежда в къща, която изглежда е нейният дом. Тя те пуска да влезеш 
вътре и отива да говори със семейството си. 

След малко един мъж влиза в колибата. 

- Аз съм Калеб, бащата наТин - момичето, което те доведе тук. Тин сподели с мен всичко, 
което си й разказал на брега на реката. Не зная нищо за магията, за която си й говорил, но 
тук мнозина ще пожелаят да говорят с теб. 

Калеб те кани да живееш с неговото семейство. Хората ти харесват и решаваш да 
останеш при тях за известно време. 


Мини на 94. 

Събуждаш се легнал във вътрешния пръстен на Стоунхендж. Предметите, които ти даде 
Пи Джей, са изчезнали. Нямаш представа колко дълго си отсъствал но когато се връщаш в 
лагера, не забелязваш никаква промяна. Влизаш тихо в своята палатка. Пи Джей спи върху 
палтото си! 

- Пи Джей - казваш ти и го тръскаш. - Промени ли решението си? Как се върна? 

- Да променя решението си? За какво? - пита Пи Джей сънено. 

Двамата се гледате сконфузени. Пи Джей наистина няма представа за какво го питаш. 
Запазваш мълчание и изчакваш да видиш дали чисто и просто си сънувал. 


КРАЙ 

В селото Ловците попадат под град от камъни. Редиците им се разкъсват от объркване, 


когато Старн влиза с каменохвърга- чите в керпостта. Ловците се бият храбро с племето на 
Луната, с бой си проправят път през група войници. Изведнъж се изправяш лице срещу лице 
пред техният Водач - злият Военачалник. 

С вик, който смразява кръвта, Военачалникът замахва срещу теб с боздугана си. 
Отбягваш удара и го нападаш със скок в краката му. Военачалникът пада върху насоченото 
копие на Старн. 

След смъртта на Военачалника останалите ловци се оттеглят бързо. Когато последните 
от тях напускат селото, ти, Пи Джей и Старн се връщате и пресичате гората, за да спасите 
Жрицата. 


Премини на 35. 


Джоана и другите са тук, сякаш застинали във вечна готовност. Най-после всички заедно 
тръгвате към Стоунхендж. Минаваш край палатката на Пи Джей и забелязваш, че е излязъл. 

Когато стигате до паметника, там няма нищо интересно, само голи камъни стърчат под 
лунните лъчи. Гласовете и разноцветните светлини - всичко е изчезнало. Връщаш се 
озадачен в лагера. 

На другия ден започвате подготовка за наблюдение на лунното затъмнение В 
Стоунхендж. Джоана ти обяснява плана. 

- Ние следим пътя на Луната от различни точки на Стоунхендж - казва тя. - Искаме да 
сравним нашите наблюдения и да видим 

дали действително първобитните хора са могли да използват Стоунхендж като 
астрономическа обсерватория. 

През същата нощ, когато започва затъмнението, всичко вече е готово: камерите са 
монтирани, специалните светлочувствителни пишещи устройства са поставени и всеки 
ученик има определена площ в която да работи. 

Неочаквано Пи Джей те тупва по рамото. 

- Мисля, че трябва да видиш нещо - казва той. 

- Къде беше? - питаш учудено. 

- Въпросите после. Ела с мен 


Мини на 68. 


34 


- Ще ме вземеш ли с теб? - пита Лура. - Мога да те заведа в Стоунхендж, ако искаш. 

Съгласяваш се да вземеш Лура със себе си и да я прехвърлиш в двадесетия век. Преди 
това вече си й обяснил, че сигурно ще има тежък период, когато започне живота си в 
модерното общество. 

Тази нощ изваждаш камъните и изчакваш малко да поемат силата на луната. Скоро 
светлината се променя, от камъните долитат песни. Лура хваща ръката ти. Двамата чакате, 
докато камъните се издигнат над земята и започнат да се въртят. Когато те поемат пътя си 
по кръгова орбита, ти посягаш към средния. Двамата с Лура сте за- смукани в могъщите 
сили на бремето. Когато поглеждаш надолу към племето на Чашите, на очите ти се появяват 
сълзи. Ще ти липсват тези силни, независими хора, ала вече не можеш да спреш - пред теб 
и Лура има вълнуващи приключения. 


КРАЙ 

Лагерът на ловците е опустял. Въпреки опитите на Старн да те задържи тръгваш бързо 
напред. 

Вече се каниш да влезеш в палатката, която Старн ти е показал предварително, и в този 
момент някой те удря отзад по главата. С последни сили се хвърляш в палатката Там 
откриваш Жрицата. Тя е с вързани ръце и запушена уста. 

Опитваш се да стигнеш до Жрицата, ала болката в главата ти е толкова силна, че не 
можеш да се помръднеш. Поглеждаш 8 очите й и разбираш, че тя се опитва да ти благодари 
за смелия ти опит да я спасиш. Навън Пи Джей крещи на Старн. Той продължава да вика, 
докато Ловците го заловят. 

Поднобяваш опитите си, ала вече е много късно. 


КРАЙ 

- Хайде да се върнем в крепостта - казваш на Пи Джей - Там сигурно има повече оцелели. 

В края на гората, високо над Стоунхендж, срещаш Старн и другите пътници. Селото на 
Ловците е подложено на опустошително разрушаване Цели семейства са прокудени от 
техните домове, всяка колиба се претърсва за скъпоценности. 

Старн ти дава сигнал да се измъкнеш от скривалището си. Когато отиваш при него, той 
дръпва храстите, за да открие малка, но мощна катапулта. 

Преди известно време ние задигнахме няколко от тях - казва той. - Когато дам сигнал, 
хората от племето ще заредят ката- пултите и ние ще изстрелваме камъни. Така ще 
изглежда, че тук имаш много повече наши хора, отколкото са в действителност. Ловците ще 


се заблудят, че имаме числено превъзходство. 

Старн продължава да дава указания на другите пътници. Ти изчакваш малко. Остро 
изсвирване пронизва въздуха. Това е сигналът на Старн. Виждаш как хората от племето в 
крепостта тичат да се скрият Дръпваш въжето, което държи катапултата, и гледаш как твоят 
камък лети към селото. 


Премини на 31. 

Пътуване във времето! Какъв разказ ще стане от това! 

Кимваш на Мерлин и веднага разбираш, че се намирате в голо поле. Познаваш 
Стоунхендж в много ранен стадий - съществуват само земният насип и някои от дупките. 
Наоколо кипи работа. Някои от хората в края на равнината влачат огромни камъни. Близо до 
паметника каменоделци дълбаят скалите. Други работници напрягат сили да издигнат трика- 
менниците. 

- Това са нещата, които исках да ти покажа - започва Мерлин. - Всичко, което виждаш тук - 
от земния пръстен до камъните, а дори и нещата, които са невидими за теб, като недрата на 
земята под краката ни 

допринася за силата на това място. Това е точката, която може да събере цялата мощ на 
Вселената, сякаш тя е концентрирана в тази планета. Тук е съсредоточена сила, която 
минава през времето и пространството. Тя не трябва да попадне в лоши ръце, но- се 
страхувам, че точно това може да стане сега. 

Тук Мерлин свежда глава. 

- Магьосниците се раждат с огромна сила 

продължава той. - И тя може да нараства в тях. Аз съм все още млад, а ти си тук, за да 
впишеш всичко направо в историята. 


Мини Веднага на следващата глава. 

В този момент нисък човек, облечен в туника, се приближава до Мерлин. 

- Аурелиус иска твоето присъствие - боботи той. 

Мерлин се обръща към теб, видимо загрижен и развълнуван. 

- Аурелиус не трябва да те види - предупреждава той. - Чакай ме тук, ще се върна скоро. 

Мерлин се отдалечава, като те оставя да гледаш шетнята около Стоунхендж. Минават 
часове, пада нощта. Работниците се прибират в своите малки колиби близо до гората. 
Оставаш сам - гладен, жаден и малко уплашен. След залез въздухът захладява. Чудиш се 
дали Мерлин те е забравил. 


Ако тръгнеш да търсиш Мерлин, прехвърли се на 93. 
Ако решиш да останеш там, където си, премини на 48. 

Чувстваш, че ако станеш шпионин, ще се изложиш на смъртна опасност, пък и това не ще 
ти помогне да постигнеш крайната си цел - връщане в твоето време. 

- Боя се, че не съм много подходящ за тая работа - казваш на човека. - Ти ще си много по- 
добър за откриването на когото и да било. 

Белтан те притиска. 

- Излез вън, страхливецо - ръмжи той и те избутва навън. 

Тичаш бързо от паметника към гората. В хладния утринен въздух чакаш разтреперан 
пристигането на работниците. Малко по- късно чуваш, че Осин те търси. 

- Аурик - вика той. - Зная, че си тук. Излез, искам да ти кажа нещо важно! 

Излизаш бавно от гората. Докато приближаваш до Осин, устата му се разтяга в широка 
усмивка. 

- Искам да ти кажа - започва той, - че това, което знаеш, е твърде много. Сбогом. 

С тези думи той изважда нож от туниката си и замахва с него. Мрак се спуска над теб, ти 
падаш на земята. 


КРАЙ 


Около теб се струпва тълпа от хора, облечени в светли дрехи. Мнозина от тях носят 
шлемове от животинска кожа и знамена на дълги пръти. Това е тържество, нещо като 


спортен празник. Оглеждаш облеклото си и откриваш, че си облечен просто - в къса, 
свободна туника и кожени сандали с ремъци, омотани около краката ти чак до колената. По 
неизвестни причини все още носиш чантата си. 

Преди да си помислиш как е станала тази промяна, тълпата надава одобрителни викове. 
Някъде в далечината забелязваш малка група бегачи, тичащи към финалната линия. Те са 
изтощени, ала търчат с последни сили да пресекат финала. Обхванат от вълнение, скачаш 
на крака, и в този миг, обърнат на юг, виждаш Стоунхендж. 

Едно момче, малко по-голямо на години от теб, е обявено за победител и е заобиколено 
от ликуващи почитатели. Но през хората в навалицата забелязваш, че двама стражи 
отвеждат бегача, който пристигна последен. Очите му са пълни с ужас. 


Премини на 46. 

- Не мога да си спомня къде е моят дом - обясняваш на момчето на неговия език. - Право 
да ти кажа, не помня и собственото си име. 

- Твоето име е Аурик - казва момчето. - Аз се казвам Старн. Ние двамата живеем в това 
село и работим на Пръстена на луната. Изглежда си ранен по-сериозно, отколкото 
предполагахме. Мисля, че трябва да отидем при лечителите в храма на Жрицата. 

Старн те повежда назад към пръстена, където виждаш няколко дървено-глинени къщички, 
построени от страната на Стоунхендж. Около тях е издигната крепост и по пътя си към 
храма минаваш през взвод стражи. Храмът е огромно здание от камък и стъкло. 

Във вътрешността на храма Старн разказва на няколко жени как си паднал и си загубил 
паметта си. Жените те слагат легнал върху каменна плоча и ти вземат кесията. Гледащ 
безпомощно, как ти отнасят торбичката, в която са скрити трите камъка. Лечителите 
започват да се грижат за раните ти. 

- Твоят случай е вторият за днес - казва един от лечителите. 

- Още едно момче падна и е ранено много лошо. То е в съседната стая. 

Светкавично разбираш, че другото момче сигурно е Пи Джей Скачаш от плочата и 
изтичваш в съседната стая. Тук намираш момче, на ръст и на години колкото Пи Джей, 
седнало на пода. 


Мини на 14. 

Спираш да бягаш и в момента, когато момичето те настига, се връщаш малко назад. 
Хващаш протегнатата й ръка и се втурваш в бяг, като я държиш за китката и я влачиш 
напред. Момичето успява да се задържи, ала губи ценни секунди, за да запази равновесие. 

Пресичаш финала като победител. Русото момиче пристига последно и е отведено от 
взвод стражи. 

- Какво ще й сторят? - питаш един от бегачите. 

- Тази нощ ще бъде принесена в жертва заради поражението. Нейната хубост ще успокои 
духовете на мъртвите. 

Мислиш си дали по някакъв начин можеш да й помогнеш да избегне съдбата. Когато през 
нощта Върховния жрец открива церемонията, ти веднага измисляш план за действие. 
Тълпата понася русото момиче към лумналия пламък пред олтара. Преди тя да стигне до 
него, скачаш срещу Върховния жрец и запалваш две кибритени клечки от раницата си. 
Тълпата, смаяна от твоята власт над огъня, е потресена. Хващаш момичето за ръката и 
тичаш към гората. Когато се скривате на безопасно място, тя ти благодари и тръгва да търси 
семейството си. 


Прехвърли се на 47. 

Докато гледаш, едно момче се приближава до теб. Опитваш се да го избегнеш, но то 


очевидно има намерение да говори с теб. 

- Келб - казва той, - дошло е време да бягаш. Това е твоят ден. 

Той те дръпва настрани към пистата. Пред очите ти поляните сякаш се простират до 
безкрайност. Барабаните започват да бият и тълпата, забравила за миналата победа, 
насочва вниманието си към новата надпревара. 

Другите бегачи са жилави и мускулести. Съмняваш се, че имаш шансове да спечелиш 
това състезание. Но ако не бягаш както трябва, може да те постигне съдбата на обуземелия 
бегач, когото току-що си видял. 


Ако приемеш да участваш в надбягването, мини на 62. 
Ако искаш да избегнеш състезанието, прехвърли се на 29. 

Късно през нощта отново се приближаваш до олтара и изваждаш трите магически камъка. 
Оставяш ги под лунната светлина и тяхната сила извършва чудо - изпраща те напред във 
времето. Първият човек, когото виждаш, е Пи Джей 

- Няма да повярваш какво ми се случи - казваш му. 

Той те изслушва с кисел вид, после мърмори: 

- Същото ми се случи и на мен. 

Пи Джей ти разказва изумителни истории за жестоките племенни битки в Стоунхендж. 
Двамата с учудване разбирате, че сте въвлечени в едно от най-великите открития на 
човечеството - заедно сте пътували във времето. 


КРАЙ 

Оставаш край Стоунхендж, докато нощта отминава. Най-подир Мерлин се появява от куп 
къщурки в края на равнината и идва забързан при теб. 

- Благодаря ти за добрината да ме изчакаш - казва той. - Постигна ни нова неприятност. 
Аурелиус е превърнал моя паметник в крепост! Той започва да строи стена там, където 
сложих врати. Дълбоко се съмнявам, че в главата си има добри планове. 

С вдигане на ръце Мерлин започва да расте. Когато ръстът му стига три метра над 
земята, той изведнъж поглежда надолу. 

- Ах, трябваше да ти кажа! -- произнася той. - Когато те пренесох назад във времето, аз 
ти дадох голяма сила. Ти можеш да летиш, можеш да се превръщаш и в други същества при 
нужда. 

Гледаш Мерлин с учудване. 

- А сега ела! - казва той. - Не се двоуми, ще вървим напред. 


Премини на 52. 

Слагаш чашата на масата. 

- Хайде, по-смело - подканя те Малкълм. - Пий! 

- Не, не ми се ще - казваш ти и избутваш чашата на другия край на масата. 

Малкълм се взира в тебе, после излита като мълния от колибата. 

Поглеждаш през вратата навън и виждаш, че си поставен под стража. Нощта минава 
мъчително бавно. Най-сетне нещо ти идва на ум. 

- Пазачо! - викаш ти. - Жаден ли си? 

Пазачът те поглежда подозрително, ала 

след кратко колебание влиза в колибата. Когато минава през вратата, ти го препъваш и 


тичаш вън от селото, за да си спасиш живота 

Цяла нощ се навърташ около селото и търсиш Мерлин, а щом слънцето изгрява, тръгваш 
към гората в края на равнината. 

Още не си успял да се отдалечиш, когато един от стражите на Аурелиус те спира. 

- Какво правиш тук? - пита той. 

За щастие той не познава в теб човека, поставен под стража. Той дава знак на няколко 
войници да те отведат сред група хора, седнали в голяма каруца. 

Една жена се навежда над теб и ти прошепва: 

- Търсят шпиони. Трябва да ги заблудиш. Кажи им, че си работник или пътник. 


Ако решиш да им кажеш, че си работник, мини на 57. 
Ако предпочетеш да се представиш като пътник, прехвърли се на 509. 

Мерлин затваря очи и огромните камъни един след друг плавно политат във въздуха. Те 
бавно започват да се въртят по орбита като планети. Камъните обикалят около Мерлин -- 
въртят се, накланят се, дивжат се спираловидно. Изведнъж Мерлин отваря очи и камъните 
се сгромолясват с ужасен грохот на земята. 

- Ще ми трябват стотици години да оправя всичко това - смее се той. - Между другото, 
Аурелиус отдавна ще е умрял. Но ти, приятелю, ще можеш да използваш Стоунхендж в 
твоето време. Може би ти ще му донесеш славата, която някога си мислех, че заслужава? 

След това Мерлин продължава: 

Навярно сега, преди да се върнеш, искаш да научиш повече за света през 1800 година 
преди Христа. Бих могъл да те пренеса през времето, за да видиш моя народ - друидите, 
даже и древните гърци. Какво ще кажеш? 

След това ти и Мерлин се издигате високо в небето и летите към нови приключения в 
древността. 


КРАЙ 

Хващаш ръката на Пи Джей и гледаш втренчено. Двамата с него сте озарени от същата 
дъгоцветна светлина, която огрява и камъните. Чувстваш, че си пленник, неспособен да се 
отърси от силата, която те е пренесла в Стоунхендж. 

Изведнъж нещо ви изхвърля във въздуха. Въртиш се около камъните, сякаш повлечен от 
някаква луда въртележка. Песнопенията се засилват, светлината става все по-ярка. Ръката 
на Пи Джей пропада някъде далеч. Хиляди различни цветове проблясват в съзнанието ти. 
Усещаш замайване, после цветовете помръкват. 


Мини на 55. 

С вдигате на ръце ти се издигаш плавно над земята. Известно време се въртиш и се 
накланяш силно на една страна, но скоро ти вече летиш нормално! 

С Мерлин, който те води напред, ти летиш над върховете на дърветата и след това 
потъваш в гората. Той се приземява близо до голямо дърво, слага ръка на дънера и отваря 
невидима врата. 

- Ще си починем тук - казва той. 

Влизаш в дънера на дървото и вървиш след Мерлин към подземна пещера, където има 
скромно жилище. 


Прехвърли се на 79. 

Един едър брадат човек те разтърсва и те събужда. Настъпило е утрото. Когато се 
отърсваш от съня, виждаш, че човекът носи груба туника от зебло. На широкия му кожен 
ремък висят инструменти от дърво и камък. Той говори с гърлен глас, който звучи някак 
познато. Чувстваш се смутен и ставаш бавно. Едва сега забелязваш, че твоето тяло и 
облекло са напълно сменени - ти вече си станал някой друг. 


Мини на 85. 

Благодаря за съвета - казваш на Джоана. - Покажи ми палатката за гости. 

Джоана те завежда до малка палатка,. сбутана между домакинската и нейната. 

Може би ще се наложи да участваш донякъде в шетнята - казва тя, - но мисля, че 
палатката е подходяща за теб. 

В края на деня участието ти „донякъде в шетнята" се превръща в безкраен низ от 
задължения. 

Когато си лягаш, очите ти веднага се затварят. Заспиваш моментално ц виждаш сън: млад 
мъж, облечен в дълга, надиплена дреха от тънка коприна, ти махва с ръка и вика: 

Стани и ела пред олтара. Трябва ми твоята помощ. 

Сетне една ръка те хваща за рамото и те разтърсва. Виждаш Джоана, застанала край 
леглото ти. 

Хей, събуди се! - казва тя - Ти бълнуваше. Какво е това, кошмар ли е? 


Мини на 60. 

- Аз съм каменоделец. Търся работа на паметника - обясняваш на пазача. 

Веднага те изпращат да оформяш камъка. 

Никога преди не си се занимавал с дялане на камъни, а това е тежка работа. С помощта 
на малък секач прекарваш деня в обработване на огромен речен камък, като копираш 
формата на каменоделеца до теб. Както си работиш, дочуваш старши майсторът да казва на 
един от каменоделците: 

- Аурелиус е изпъдил надалеч лудия магьосник Мерлин. Сега вече можем да построим 
това нещо и да си вървим. 

Разбираш, че Мерлин е някъде далеч и има опасност да не се върнеш в твоето време. 
Точно в този момент един глас зад теб извиква: 

- Бързо, след мен! 

Обръщаш се и виждаш Мерлин. Пазачите те пускат да тръгнеш с него. 

- Всичко се обърка - обяснява Мерлин. - Дори не мога да покажа какво ти донесох. Сега 
трябва да се върнеш в твоето време. Готов ли си? 


Минина следващата глава. 

Кимваш и си вземаш довиждане с Мерлин. 

Усещаш как пропадаш във времето. Тялото ти става леко, всичко наоколо се замъглява. 
После нещата наоколо придобиват очертания. Светлината става все по-силна и ти чувстваш 
как тялото ти натежава. 

Виждаш се седнал на кон, облечен като рицар! Тълпата около теб беснее. В ръката си 
стискаш тежко и дълго кавалерийско копие. 


Оглеждаш се На стотина крачки забелязваш най-големия кон и най-големия конник, които 
си виждал през живота си. Той се засилва срещу теб. Твоят кон препуска в галоп. 
О, не! Какво е направил Мерлин? Ти си попаднал във вихъра на средновековен рицарски 


турнир. 
КРАЙ 

- Аз съм пътник от север, сбъркал съм пътя - казваш ти на пазача. 

- Тогава върви си - озъбва се пазачът, - и втори път да не съм те видял тук. 

През по-голямата част от деня бродиш из горите и търсиш Мерлин. Най-подир, точно 
преди да падне нощта, се дотътряш с мъка до Стоунхендж. Надяваш се да го откриеш тук. 

С приближаването до паметника забелязваш някакво оживление в края на поляната От 
една къщурка излизат двама мъже, носещи пред себе си голяма торба. Помъкваш се по- 
близо до тях. Единият от мъжете е Малкълм, другият изглежда е Аурелиус! Те внимателно 
натоварват торбата на каруцата 

Струва ти се, че торбата е достатъчно голяма, за да събере човешко същество, и че в нея 
може би е Мерлин! 


Ако решиш да проследиш Малкълм и Аурелиус, мини на 609. 
Ако предпочиташ да търсиш Мерлин около Стоунхендж, прехвърли се на 71. 

Започваш отначало и разказваш на Джоана своя сън. С всяка подробност от съня ти 
очите й се разширяват и тя изглежда все по- развълнувана, а когато завършваш, Джоана 
изпада в транс. Тя рязко се отърсва от магическото въздействие и се разсмива истерично. 

- Точно както казах - бръщолеви тя и бърза да излезе от палатката ти, - аз обичам 
сънищата! Те са толкова... откачени! 

След това излита навън като куршум. 

Оставаш седнал в палатката си, оздачен от неприятното поведение на Джоана. Може би 
тя знае нещо, което ти не знаеш? 

Ставаш от походното легло и излизаш навън в студената нощ. Лагерът е притихнал. 
Докато оглеждаш тъмните палатки, през главата ти минава мисълта, че сигурно си луд, 
защото вярваш в тези шантави сънища. Ала дълбоко в твоето съзнание нещо ти навява 
съмнение. 


Ако решиш да отидеш при оптара, както ти внушава сънят, мини на 23. 
Ако предпочиташ да се върнеш в палатката да си поспиш, прехвърли се на 65. 

В този миг искаш само това копие да се махне от гърлото ти. 

- Не, не съм с Чашите - отвръщаш ти. 

- Тогава с кого си? - пита момичето - До сега не съм те виждала. 

- Аз съм само пътник - казваш й. -- Загубих се. Моля те, пусни ме! 

- Този път ще те пусна - прошепва тя. - Но ако някога те видя тук, ще те убия. 

Тичаш цяла миля по речния бряг. Когато вече си сигурен, че никой не те преследва, 
изваждаш камъните от кесията и отиваш към олтарния камък. Слагаш камъните на земята и 
гледаш как се появяват разноцветните светлини. Камъните се издигат над земята и пеенето 
започва. 


Прехвърли се на 66. 

Ти ще участваш в надбягването и искаш да го направиш възможно най-добре. 

Надпреварата започва с удар на дървен жезъл върху камък. Затичваш се напред и 
оставяш другите бегачи зад гърба си. После ти минава през ума, че те може би пестят 
силите си. Нямаш представа на какво разстояние е надбягването и забавяш бяг, за да си 
запазиш удобното второ място след Водача - Високо русо момиче. 

Състезанието минава между къщите. Белите ти дробове ще се пръснат, краката те болят, 
ала мисълта за ужасната съдба на последния те кара да напрягаш сили. 

Точно когато излизаш напред, Виждаш очертанията на финалната линия. Тълпата 
обезумява. Пистата минава през малка долина. Накланяш се напред, за да поемеш 
водачеството. Изведнъж момичето се приближава до теб и се опитва да те събори. Другите 
зад гърба ти не знаят това. Опитваш се да я избегнеш, ала тя все повече се приближава до 
теб. 


Ако искаш да се забавиш и да помогнеш, премини на 44. 
Ако предпочетеш да избегнеш момичето и да бягаш както можеш, прехвърли се на 
106. 

- Ние ще участваме в празника на бягането - казваш ти и поглеждаш към Пи Джей Чудиш 
се дали някой ден един от двама ви ще проумее какво става тук. 

Старн те повежда към група хора, въоръжени с копия, прашки и щитове. Пътниците 
напускат крепостта на Жрицата и се разделят на малки групи. Ти и Старн поемате към 
гората сами. 

След около четвърт миля Старн забелязва лагер на Ловците. Лагерът представлява 
десетина палатки, направени от животинска кожа. Сред тях една палатка се откроява от 
останалите в лагера. 

Това е палатката, в която държат Жрицата - казва Старн. - Почакай тук. Ще се присъединя 
към останалите. 

Преди да му възразиш, Старн се затичва напред. 

Чакаш известно време. След като Старн не се връща, тръгваш внимателно назад към 
крепостта. По пътя срещаш Пи Джей. 

- Ловците завладяха крепостта - съобщава ти той. - Празникът на бягането е отменен. Но 
аз открих нещо важно - нашите камъни са у Жрицата! 

Ако се опиташ да спасиш Жрицата, рискуваш да изгубиш живота си. В битката с Ловците 
същс-могат да те убият и никога не ще можеш да се завърнеш в своето време. 


Ако се опиташ да спасиш Жрицата, прехвърли се на 90. 
Ако предпочиташ да се върнеш в крепостта, мини на 36. 

Връщаш се да се наспиш и отново сънуваш младия мъж. 

- Ела веднага при олтарния камък - казва той. 

Този път се събуждаш и напускаш палатката. 

Без да знаеш кое е сън и кое - действителност, минаваш сънен през лагера и стигаш в 
центъра на Стоунхендж. Там пред олтарния камък стои младият човек, който си видял на 
сън, ако наистина вече не сънуваш. 

- Кой си ти? - питаш изумен от това, че гласът ти звучи така ясно. 

Може би това наистина не е сън! 


Мини на 67. 

Изведнъж някой те събаря на земята. Поглеждаш нагоре и виждаш момичето. Така 
значи, тя те е проследила! Скачаш на крака и се опитваш да я отблъснеш, ала тя е по-силна 
от всеки, с когото си се бил. Тя отново те поваля на земята и грабва средния камък. 
Момичето излита със страшна скорост във въздуха. Гледаш безпомощно как тя изчезва във 
времето. 

Сега вече падна в клопката! 


67 


- Извиках те, защото си писател и има какво да ти разкажа - започва младият човек. - 
Може би си чувал за мен. Казвам се Мерлин. След години, когато поостарея, ще се 
сприятеля с младеж на име Артур и нашите дни ще влязат в летописите. В момента аз съм 
магьосник в двора на Аурелиус, владетеля на Северна Британия. За него създадох онова, 
което наричате Стоунхендж място на могъща сила. Ала сега Аурелиус иска да използва 
каменните пръстени за своите зловещи планове, а не за целта, за която съм ги построил. 

- Но защо дойде при мен? - питаш го. - Защо дойде в моето време? 

Мерлин въздиша. 

- Право да ти кажа, не ме бива много в тези пътешествия във времето. Съвсем случайно 
попаднах тук. Иначе съм съвсем сигурен, че ще пристигнем в моето време здрави и читави. 
Ще дойдеш ли с мен? 


Мини веднага на 38. 

Вървиш с Пи Джей към вътрешния пръстен на Стоунхендж. Над теб луната бавно 
помръква - земята вече хвърля сянката си върху нея. 

В средата на паметника от затъмнената луна пада светла точица, подобна на лазерен 
лъч. Светлото петно се разширява. Изведнъж ти и Пи Джей сте обгърнати от светлина, и 
Стоунхендж, в който някога си бил, си отива. Вместо него се издига полупостроен паметник, 
огрян от слънчеви лъчи. Някъде отвън долитат стотици пеещи гласове. Оглеждаш се. Пи 
Джей е изчезнал! 


Мини на 70. 

Вървиш след Малкълм и Аурелиус, които карат талигата по дълга спираловидна пътека 
през гората. След около час те стигат до горска поляна По всичко личи, че чакат някого. 
Приближаваш се до тях и се опитваш да чуеш какво си говорят, ала все пак не можеш да се 
приближиш достатъчно без риск да бъдеш забелязан. Скриваш се зад едно дърво и чакаш. 

След, известно време дребен човек, приличащ на циганин, излиза на поляната. Виждаш 
го да говори с Аурелиус. Малкълм прехвърля торбата от тяхната каруца на гърба на 
циганския кон. 

Ти вече си седял неподвижно толкова дълго, че цялото ти тяло е изтръпнало. Опитваш се 
да се раздвижиш, но в тъмнината падаш назад. Малкълм обръща глава, после тръгва към 
теб. 


Премини на 110. 

Ти си някъде в средата на процесията. 

Без да привличаш внимание към себе си, отиваш към кръговата линия, като през цялото 
време търсиш с очи Пи Джей. Най-сетне го виждаш в началото на процесията, понесен на 
богато украсена носилка. Това е лудост! 

Процесията в Стоунхендж продължава пътя си. След малко Пи Джей сяда на трона в 
паметника. Гледаш и не можеш да повярваш, че бронзовата корона е сложена на неговата 
глава. 

Един човек, който изглежда е Върховния жрец, се обръща към Пи Джей. 

- Луната те изпраща при нас. Така предсказаха пророците - казва той. - Сега ти си нашият 
вожд. Трябва да избереш човека, който ще бъде винаги до теб! 

Пи Джей оглежда смълчаната суеверна тълпа той вдига нагоре ръце и затваря очи. 

Иска ти се да разкъсаш тишаната и да извикаш на Пи Джей, но си разколебан. Нещо 
дълбоко в теб те предупреждава че можеш да си навлечеш голяма неприятност. 


Ако искаш да извикаш на Пи Джей, прехвърли се на 73. 
Ако решиш да запазиш мълчание, премини на 88. 

Изчакваш Аурелиус и Малкълм да тръгнат, после отиваш към колибата. Мерлин стои под 
стража с вързани ръце и запушена уста. Заставаш пред вратата и надаваш вик: 

- Помощ! Помощ! Аурелиус е в опасност! Елате бързо! 

Пазачите се разтичват и ти се шмугваш в колибата. Докато развързваш Мерлин ти му 
прошепваш: 

- Аурелиус си тръгна с голяма торба. 


- Той задигна много скъпоценности, които принаделжат на племето му - отвръща Мерлин. 
- Но най-лошото е, че има намерение да ме ликвидира утре сутринта. 

С тези думи Мерлин се втурва навън и тича към Стоунхендж. Там той застава в центъра 
на каменния пръстен. 

- Този паметник е замислен от мен - казва той. - Проектът му е основан на всичките ми 
знания за слънцето, земята и луната. Това е място, където се слива енергията на три 
небесни тела - слънцето, луната и земята. Място, където човек може да придобие сила за 
преодоляване на гравитацията, времето и пространството. Но аз не мога да допусна цялата 
тази мощ да премине в ръцете на Аурелиус, защото той ще я използва в полза на злото. 
Доведох те в това време, за да проумееш истинското значение на Стоунхендж и да отнесеш 
знанията за него в твоето неспокойно време. 


Мини на 50. 

Жаждата те кара да пиеш от чашата. Не е никак лошо, мислиш си и отпиваш още няколко 
глътки. 

Постепенно те наляга дрямка. 

Малкълм идва и застава зад теб. 

- А сега кажи ми кой си ти. И никакви лъжи! - заповядва той. 

Разбираш, че са ти дали нектара на истината. Чувстваш се ужасно слаб. Сигурно си в 
голяма опасност. Опитваш се да мислиш за всичко друго, но не и за това, което иска да 
изкопчи от теб Малкълм. Иска ти се да бъдеш диво животно, което да избяга от тук. 


Прехвърли се на 74. 

- Пи Джей! - провикваш се, когато той слиза от трона. 

Всички глави се обръщат към теб. Ти нарушаваш свещената тишина на церемонията! При 
отдалечаването си Пи Джей мята към теб бърз и свиреп поглед, сякаш иска да каже: 

- Не ни вкарвай и двамата в беля! 

Като виждаш, че Пи Джей няма да ти помогне, обръщаш се и правиш опит да напуснеш 
церемонията. Ала на излизане от паметника двама стражи на Великия жрец те сграбчват и 
те отвеждат в каменния затвор. 

Същата вечер вратата в килията се отваря. Влизат Пи Джей, Върховния жрец и някакъв 
човек, когато Пи Джей е определил за свой помощник. 

- Познаваш ли този човек, могъщи Владетелю? - пита Върховния жрец. 

От поведението на Пи Джей разбираш, че той не е свободен да разкрие връзката си с теб. 
Обзема те страх, когато той казва: 

- Никога не съм го виждал. 


Мини на 111. 

Преди дори да си представиш какво ще стане, ти вече си превърнат в заяк! Шмугваш се 
между краката на Малкълм и изхвръкваш през вратата, подгонен от младия човек. Той 
успява да те удари толкова силно, че ти се завива свят. Всичко наоколо потъва в мрак. 


Мини веднага на следващата глава. 

Когато съзнанието ти се връща, оглеждаш внимателно мястото. Това е твоята палатка в 
ученическия лагер край Стоунхендж. Единствената разлика е в това, че всичко наоколо е пет 
пъти по-голямо, отколкото преди. Върнал си се в твоето време като заяк! 

Какво е направил Мерлин? Подскачаш неистово насам-натам и се опитваш да си въренш 
човешкия образ, ала си оставаш само един за- як! 

Същата нощ Джоана идва в твоята палатка с Пи Джей. 

- Тук има някаква тайна - казва тя. - Никой не знае къде отиде. Той просто изчезна 

Скачаш насреща й, опитваш се да й дадеш някакъв знак, че в това космато тяло се криеш 
ти. 

- Какво хубаво зайче! - тя те притиска до лицето си. - Искаш ли да станеш мой любимец? 
Хайде, ще ти дам моркови! 


КРАЙ 

- Ще спазят ли Ловците обещанието си? - пита Осин. 

Без много да му мислиш променяш теглото си и неочаквано стъпваш на някакви свободни 
скали. Осин и Белтан поглеждат нагоре към теб. 

- Добре, Аурик - казва Осин. - Ти днес май си подранил, за да наваксаш вчерашната 
загуба на време? 


Кимваш с глава, а той продължава: 

- Може би Аурик ще ни помогне в затруднението? 

- Разбира се! - казва Белтан и плясва с ръце. - Как не се сетих за това? Каменоделец с 
достъп до Жрицата. Аурик, колко щедро искаш да те възнаградим за много дребна и много 
важна работа? 

- Каква работа? - питаш го. 

- Да станеш шпионин - отвръща Осин. 


Ако се съгпасиш да шпионираш в полза на двамата мъже, мини на 103. 
Ако решиш да отговориш, че не искаш да бъдеш шпионин, прехвърли се на 40. 

- Мисля, че сте добри хора - казваш на Сорен, - но аз изобщо не вярвам, че с борба ще ти 
помогна. Имам намерение да пътувам. 

На другата сутрин Сорен те придружава до края на лагера на Чашите. 

Внимавай и се пази - казва той. После се връща при своето племе. 

Поемаш пътя си навътре в гората, но преди още да изчезне от погледа ти племето на 
Чашите, спираш на място. 

Лагерът на Чашите се изпълва с трескаво движение. Мъже и жени боядисват лицата си, 
бият барабани, слагат остри кремъци и бронзови върхове на копията си, тренират бойни 
движения с техните ножове. Скриваш се и гледаш как се събират, за да тръгнат към 
Стоунхендж. 

Когато потеглят напред, ти ги проследяваш от разстояние. Точно срещу крепостта на 
Ловците Чашите се подреждат в линия и тръгват на щурм. 


Мини на 19. 

Оставаш в лагера на Чашите. На другия ден гледаш как те се готвят за битката. Оръжията 
и бойните им планове са примитивни, лесно е да предположиш, че мнозина от тях ще умрат 
или ще бъдат ранени в замислената челна атака. 

- Не мога да седя със скърстени ръце и да гледам как се готвите за това клане - казваш ти 
на Сорен. - Нека да ви покажа как да се предпазвате по-добре. 

Обучаваш ги на някои бойни похвати, които може да знае само човек от друго време. 
Поглеждаш оръжията им, сетне им показваш как да направят лъкове и прашки, как да 
построят редиците си за зареждане и стрелба, и каква да бъде стратегията им, вместо да 
търчат вкупом към Стоунхендж. 

Когато Чашите са вече готови за бой, Сорен се приближава до теб. 

- Решихме ти да ни водиш. 

Знаеш, че това е опасно, ала въпреки опасността приемаш да им бъдеш водач. 


Мини на 82. 

Когато се събуждаш на другата сутрин, Мерлин вече си е отишъл. Отваряш вратата в 
дънера и поглеждаш навън. Отначало виждаш само други дървета, после забелязваш тясна 
пътека. Тръгваш по нея през гората, ала никъде не се вижда и следа от Мерлин. 

Вече се каниш да се върнеш в пещерата, когато един от стражите на Аурелиус те спира. 

- Какво правиш на тази пътека? - пита той. 

И преди да му отговориш, той дава сигнал на няколко други воини. Стражите те хващат 
грубо и те качват на каруца. 


в каруцата има и други пленници. Един човек се навежда към теби прошепва: 
- Те търсят шпиони. Излъжи ги, кажи им, че си работник ИЛИ ПЪТНИК. 


Ако решиш да кажеш на пазача, че си работник, мини на 57. 
Ако предпочиташ да кажеш на пазача, че си пътник, прехвърли се на 59. 

Пи Джей остава зад гърба ти в Стоунхендж, а ти бързаш към лагера за помощ. Странно 
нещо - в момента, когато наближаваш палатките, Пи Джей вече е пред теб и върви забързан 
в същата посока. 

- Къде отиваш? - пита той запъхтян. 

- Отивам за помощ - отвръщаш ти. 

- Няма нужда - казва спокойно Пи Джей. - Това беше... 

- Какво става тук? - прекъсва ви Джоана. - За какво е целият този шум? 

- Нищо интересно за теб - казва сухо Пи Джей. - Забелязва се появата на паранормални 
отклонения в паметника. Реших, че е по- добре да се върна тук и да вдигна цялата група за 
наблюдения, в това число и нашия приятел. 

Тук Пи Джей кимва към теб и продължава: 

- Единствената му грижа е за репортажа, той иска да го направи сам. 


Мини на следващата глава. 

- Случи се нещо съвсем друго - опитваш се да обясниш. - Но ако искаме да го 
наблюдаваме, трябва да побързаме. 

- Добре, отивам да повикам останалите - съгласява се Джоана. - Ще се върна след 
петнадесет минути. 

Джоана изтичва към палатката си. Пи Джей ти казва: 

- Това е добра идея. Мисля, че и аз трябва да взема някои инструменти от палатката си. 

И той изчезва веднага. 

Нещо ти подсказва, че това е последното място, от което Пи Джей е тръгнал за своята 
палатка. 


Ако решиш да почакаш Джоана, мини на 32. 
Ако предпочиташ да се Върнеш В Стоунхендж с надеждата да тръгнеш след Пи Джей, 


прехвърли се на ». 

Чашите напускат лагера си в гората и заобикалят селото на Ловците в Стоунхендж. 
Заставаш начело на атаката. Копия, стрели, големи и малки камъни политат отвсякъде 
срещу вас. Изведнъж усещаш остра болка. Кракът ти е ранен от копие. 

Вече не можеш да участваш в боя. Лежиш на земята, а в това време битката около теб 
все повече се разгаря. 


Мини на 24. 

Опитваш се да вървиш, ала в ушите ти бучи. Над теб се издига голяма скеля от трупи, 
които обхващат две от най-масивните плочи на Стоунхендж. 

- Някой да помогне на Аурик - обажда се човекът. 

Той говори същия език, който си чувал да идва от скалите. За твоя изненада разбираш 
всичко, което казва. 

Няколко млади мъже ти оказват помощ за крака. Нещо подрънква в кесията, завързана 
около кръста ти. Бръкваш в нея и докосваш трите камъка, които са те пренесли на това 
място. 

- Тук са твоите инструменти - казва младо момиче и ти подава кожена торба. - Утре ще 
завършим работата и върхът на камъка ще бъде готов. Почини си, ти падна много зле. 

Момче на твоите години ти подава ръка. Косата му е светлочервена, а усмивката му - 
дяволита. 

- Ела, Аурик - казва той. - Аз ще те придружа по пътя. 


Премини на следващата глава. 

Като си тръгваш от Стоунхендж, забелязваш, че паметникът е в много късен етап на 
изграждане. Олтарният камък се издига във вътрешния пръстен, трикаменниците вече са 
готови. 

Изведнъж нещо ти минава през ума: "Пи Джей! Къде е той? 

- Е, Аурик - казва придружаващият, когато стигате до разклона на пътя. От тук се връщам 
в къщи. Ще се видим утре. 

Той знае пътя, но ти нямаш никаква представа къде се намираш. 


Ако решиш да кажеш на момчето, че не знаеш къде е твоят дом, и рискуваш той да 
разбере, че не си Аурик, прехвърли се на 43. 
Ако предпочиташ да налучкаш сам пътя си, премини на 13. 

- Ще останем да защитаваме крепостта - казваш на Старн. - Само ни обясни какво да 
правим. 

Старн ви повежда към малка пещера, издълбана в земния насип около паметника. 

- Ще носите копия, ножове и други оръжия за поправка - обяснява той. - С тези 
инструменти ги поправяйте колкото може по-бързо и ги връщайте на войниците. 

Двамата с Пи Джей започвате работа. Колкото и шантава да е обстановката, Пи Джей си 
остава археолог. 

- Странно, инструментите им са обработени много добре! - възхищава се той - На вид са 
груби, но вземеш ли ги, прилягат идеално на ръката ти. 

- Ще рече ли това, че... 

Прекъсваш думите си, защото виковете от битката се засилват. Лагерът е препълнен 
отново, ала този път Ловците успяват да надхитрят най-добрите воини на Жрицата. Боят се 
разгаря, Ловците пробиват защитата на крепостта. 

Един от Ловците нахлува в пещерата и те сграбчва грубо. Той те повлича на открито, 
където са пленените войници от племето на Жрицата. 


Мини на 102. 

Все пак запазваш мълчание. В края на церемонията вървиш след тълпата към селището в 
гората близо до Стоунхендж. Къщите в него са постройки със сламенни покриви, направени 
от дърво и виещи се растения. Доколкото можеш да разбереш, Пи Джей е влязъл в 
крепостта, която служи за резиденция на вожда. 

Известно време блуждаеш около селото, докато те среща една стара жена. 

- Не те познавам - казва тя. - Откъде идваш? 

Мислиш как да се измъкнеш от затруднението. 

- Идвам от короноването на новия вожд - отвръщаш ти. - Пътят ми назад е дълъг, търся 
място да пренощувам. 

- Вече съм вземала чужденци - казва жената. - Можеш да пренощуваш у мен, ако ми 
помогнеш в работата утре сутринта. 


Мини на 92. 

Тримата заедно отивате към паметника. Когато стигате в центъра на вътрешния пръстен, 
ти оставяш трите камъка на земята. Те бавно поглъщат лунната светлина и придобиват 
цветните нюанси, които си виждал при първото пътуване във времето. Камъните се издигат 
над земята и крайните два започват да се въртят. 

Хващаш ръката на Пи Джей и докосваш средния камък. 

- По-добре да си служим с това, което познаваме - казваш ти. 

Усещаш се замаян, после губиш съзнание. 

Когато се събуждаш, вече седиш насред Стоунхендж. Надигаш се и виждаш, че Пи Джей 
лежи близо до теб. Очите му са широко отворени, лицето му изразява смайване. 

- Това не може да бъде! - казва Пи Джей. 

Изведнъж чуваш гласа на Джоана. 

- Къде бяхте? - крещи тя. - Мислехме ви за умрели. Цели два дни ви няма! 

- Два дни? - разсмиваш сети. - Всъщност повече от четири хиляди години. 


КРАЙ 

Двамата с Пи Джей се опитвате да спасите Жрицата. Когато наближавате лагера на 
Ловците, виждате няколко стражи край палатката, която е отделена от останалата част на 
лагера. 

- Бас държа, че я крият в тази палатка - казва Пи Джей. 

- Така е - отвръщаш ти и се навеждаш към земята за камък. 

Двамата вземате шепа камъни и ги хвърляте на петдесетина крачки. Пазачите чуват шума 
от падащите камъни и се втурват да видят какво става. 

Пи Джей чака в гората, а ти изтичваш към палатката. Вътре намираш Жрицата Ръцете и 
краката й са вързани с дебели въжета. Развързваш я бързо. 

- Ела с мен - прошепваш й. 

Тичаш със Жрицата към гората, ала двама от стражите ви забелязват и се втурват след 
вас. 


Мини на 95. 

Жената, която се казва Мера, те кани в дома си. Той е пълен с бронзови и железни 
скулптури. Спомняш, си колко редки са били тези метали в далечното минало. 

- Сигурно си много богата - казваш ти. 

- Не чак толкова - отвръща Мера - Аз съм само един селски ковач. Това, което виждаш 
тук, са някои от моите изделия. Те ще напуснат дома ми, ако мога да ги продам. 

На другия ден помагаш на Мера в нейната ковачница, като мъкнеш парчета необработено 
желязо и чугун до работното място. По време на работата забелязваш, че Пи Джей и 
Върховния жрец минават край къщата на Мера. Затичваш се към него с викове „Пи Джей! Пи 
Джей", ала той дори не поглежда към теб. Отвратен от всичко това, ти се връщаш в 
ковачницата на Мера. 


Мини на 26. 

Отдалечаваш се от Стоунхендж и търсиш Мерлин сред няколкото колиби в края на 
равнината. Към теб се приближава заплашително и без предупреждение млад мъж, 
въоръжен с копие. 

- Махай се от тук! - скърца със зъби той и замахва с копието срещу теб. - Вдигай си 
парцалите, докато не съм те затворил. 

- Търся Мерлин - казваш му ти. 

Младият мъж спира за малко и хвърля към 

теб дълъг изпитателен поглед. 

- Аз съм Малкълм, син на Аурелиус, Управителя на Северна Британия. Можеш да дойдеш 
с мен. 

Гласът му вече звучи по-дружелюбно. Надяваш се той да те заведе там, където има храна 
и вода. 


Мини на 96. 

Следващите няколко месеца прекарваш в семейството на Калеб. Тук животът ти е много 
по-различен от начина по който си живял в двадесетия век. Битието в племето е свързано с 
посевите. Според сезона двамата с Тин сеете, жънете или продавате зърното на пазара. 
Сприятеляваш се с много хора и се чувстваш като у дома. Животът ти в „Гайт- уайър" потъва 
в забрава, а двадесетия век се превръща в бегъл спомен. 

Един ден, години след твоето пристигане, забелязваш голямо вълнение на пазара. 

- Какво става тук? - питаш Калеб. 

- Астрономите предсказват, че тази нощ Луната ще се затъмни - обяснява ти Калеб. - В 
каменния пръстен идва времето на върховната магия. 

- Помниш ли магията за която ти разказах още когато дойдох тук? - питаш ти. 

- Да спомням си - отвръща той. - Прав си, тази нощ можеш да пътуваш във времето. Ти си 
добре дошъл и можеш да останеш при нас, но ние ще те разберем, ако поискаш да се 
върнеш. 


Мини на 98. 

Заедно със Жрицата бягате дълбоко в гората. Клони и малки храсти те шибат по лицето и 
глезените. Жрицата сочи наляво. 


- Насам! - вика тя. - Това е тайна пътека, никой няма да ни открие тук. Когато стигнем 
крепостта, ще бъдем в безопасност. 

Тръгваш по пътеката с надеждата, че Пи Джей е жив и здрав. 

Вече сте близо до Стоунхендж, когато от храстите изскача група Ловци Нямате никакви 
шансове за бягство. Те ви хващат и ви връщат в техния лагер. 

Двамата с Жрицата прекарвате нощта на открито, заслушани в шума на битката, който се 
процежда през гората. 

На другия ден Военоначалника на Ловците влиза в палатката, в която сте задържани. 

- Е, Жрицо - започва той, - нося ти лоши новини. Любимият ти Лунен пръстен е вече наш, 
хвала на слънцето. Решихме да изразим нашата почит към теб и твоя млад приятел, като ви 
дадем правото да бъдете първите жертви в жертвоприношението. Тази нощ ще бъдете 
изгорени. 

Малкълм те води към голяма колиба 

- Това е моят дом - казва той, когато минавате през дебелата дъбова врата. 

Стаята е мебелирана просто - маса, столове, два дюшека със сено на пода, огнище. 

- Седни -- казва той. - Искаш ли нещо за пиене? 

- С удоволствие - съгласяваш се ти. 

Малкълм те оставя в колибата и излиза 

навън. Малко по-късно той се връща с чаша димяща течност. Когато ти я подава, ти се 
взираш в очите му. В погледа му има нещо толкова фалшиво! 

Той чака със сърдит вид да отпиеш от питието. 


Минина следващата страница. 

Ако се съгпасиш да отпиеш от чашата, прехвърли се на 72. 
Ако откажеш да пиеш от чашата, мини на 49. 

През останалата част на деня обмисляш решението си. Най-после разговорът ви с Тин 
започва. 

- Ние сме много добри приятели - казва Тин, - но винаги съм си мислила какво щеше да 
стане, ако бях на твое място. Сигурно щях да се върна в моето време. Ти идеш от времето 
си, там е твоето място. 

Тази нощ когато сянката на земята пада върху луната, ти се прощаваш с Калеб и неговото 
семейство. 

Много ви благодаря. Никога не ще ви забравя - казваш им. 

И за да не заплачеш, тръгваш веднага към центъра на пръстена. Там слагаш на земята 
трите камъка, които си донесъл в това време. Магията започва отново. Хвърляш последен 
поглед назад и започваш дълго пътуване във времето - напред към двадесетия век. 

Човек от племето на Чашите идва при теб и те повежда към лагерния огън. 

- Аз съм Сорен, а това е моето семейство. 

Разпитваш ги за тяхното племе и за хората, които са построили паметника 

- Ние сме от племето на Чашите. Хората, които видя, са Ловците - обяснява ти Сорен. - 
Ловците отнеха Великия каменен пръстен от друго племе, предвождано от Жрицата на 
луната. Ловците използват огромната си сила срещу всички останали. Сега те Воюват с 


нашето племе, защото не даваме храната си на техния вожд. Много други племена им дават 
храната си от страх, ние не се страхуваме. 


Премини на следващата глава. 

Докато Сорен продължава разказа си, около него се събират други хора. 

- Ние сме номади и вярваме, че всяко семейство трябва да произвежда своя собствена 
храна и свои собствени стоки, които само да продава. Вярваме и в това, в което не вярват 
другите: че трябва да погребваме мъртвите си отделно, а не в общи гробове. Вярваме, че 
всеки живее своя собствен живот и трябва да намери вечния си покой отделно от другите. 

След тези думи той млъква за малко. 

- Боя се, че утре много хора от нашите племена ще получат вечен покой - добавя той 
скръбно. 

След думите на Сорен за предстоящата битка ставаш неспокоен. Всичко това надхвърля 
условията, при които си се съгласил да дойдеш в лагера. Мислиш са има ли възможност да 
се избегне битката и в същото време да защитиш живота си от случайна грешка. 


Ако решиш да останеш в лагера на Чашите, мини на 78. 
Ако предпочиташ да го напуснеш, -- прехвърли се на 77. 

- Ти си каменоделец толкова, колкото твоят приятел е търговец - казва Жрицата и кимва 
към Пи Джей. - Но трябва да ви поздравя и двамата за това, че успешно заблудихте хората 
от моето племе.. Самата аз натрупах такъв опит, докато пътувах във времето и живеех в 
друга реалност. 

- Земята, на която стоим сега, е свещена - продължава след кратка пауза тя. - Боговете я 
използват според нейното предназначение. Вие двамата може да сте част от техните 
планове, но нашата работа е да открием какви точно са те. Днес искам да останете тук като 
мои гости. През нощта ще изпитаме силата на луната върху вас двамата и върху тези 
камъни, които донесохте. 

През същата нощ Жрицата те извежда заедно с Пи Джей от килията. 

- Ако наистина владеете силата да пътувате във времето - започва тя, като ти подава 
камъните, - аз ще ви запазя свободата. Но ако сте загубили тази сила, ще бъдете убити като 
шпиони. 


Прехвърли се на 89. 

Късно през нощта пронизително изсвирване раздира тишината. Войниците около вас 
веднага се скриват. Двамата с Пи Джей правите същото. Камъни и скални късове политат 
във въздуха и убиват много Ловци. Празникът на бягането под ръководството на Жрицата се 
е превърнал в контраатака! 

Ала Ловците отбраняват земята си. 

На другата сутрин двамата с Пи Джей ви извикват в центъра на Стоунхендж. Там ви чака 
Военачалника - огромен мъж, облечен в кожи с козина и щавени животински кожи. Когато 
влизате в пръстена, той отваря юмрука си и ви показва трите камъка. 

- Чувал съм за вас - казва той, - и за силата, скрита в тези камъни. Вярвам, че източник на 
тяхната сила е слънцето, а не луната. Сега ще ви покажа как се използват техните магически 
свойства. 

Военачалника слага малките камъни на земята и над Стоунхендж се разнася монотонното 


му пеене. Изложени на ярка светлина, камъните започват да се издигат над земята 
Военачалника хваща средния камък. Негова плът моментално се нагрява до червено. Той 
продължава да пее монотонно, като произнася думите все по-бързо и по-бързо, докато се 
издига във въздуха и изчезва. 


Мини на 107. 

- Добре - казваш на човека. - Ще шпионирам във ваша полза, но при едно условие. 

- Какво е то? - пита Осин. 

- Да бъдеш близо до мен, за да ме защитиш - казваш ти. 

При тези думи Белтан се разсмива. 

- Добра сделка! - съгласява се той. - Ще тръгнем от храма на Жрицата. Каквото и да чуеш, 
казвай го на Осин. 

Двамата с Осин тръгвате по широкия път към сгушените една до друга дървено-каменни 
къщурки, които са на няколкостотин крачки от паметника Дебела крепостна стена огражда 
малкото селце. Осин си мисли, че знаеш къде отиваш, а ти много хитро го пускаш да върви 
напред, за да ти покаже пътя. 

Още щом чуват, че работиш за Жрицата, пазачите веднага те пускат в храма - огромна 
постройка от камък и стъкло. Осин те чака вън. 


Мини на 105. 

Когато хората наближават, отскачаш в страни и се скриваш в близките храсти. 

- Племето на Чашите е на лагер тук някъде - казва един От хората. 

Двамата мъже отминават, без да те забележат. 

През нощта продължаваш наблюденията си от същото скривалище на брега на реката. 
Цялата равнина около Стоунхендж е осеяна с лагерни огньове. Наоколо се разнася мириз на 
готвено месо и стомахът ти започва да стърже. 

Изведнъж нечия ръка те сграбчва за рамото. Обръщаш се и виждаш момиче на твоя 
възраст, застанало зад теб. Момичето насочва копието си право към гърлото ти. 

- Ти с Чашите ли си? - пита тя. 

Не знаеш дали момичето е с племето на Чашите или е на страната на хората, които са 
построили Стоунхендж. Ала в този момент осъзнаваш, че животът ти зависи от отговора. 


Ако отговориш, че не си с Чашите, прехвърли се на 61. 
Ако кажеш, че никога не си чувал за Чашите, премини на 209. 

Стражът те въвежда във величествена зала. Там седи на блестящ трон от кахлибар и 
бронз най-красивата жена, която си виждал през живота си. Тя е облечена в тънка коприна. 
Бронзова огърлица и медальони украсяват шията й. Но още по-смайващо е това, че до нея 
седи момче, което много прилича на Пи Джей. 

Преди да изречеш и дума, ти вече си претърсен. Стражът открива твоите камъни и ги 
прибира. После Жрицата го отпраща. 


Премини на 101. 

С цялата пъргавина на краката си избягваш сблъсъка с високото русо момиче. Тя те 
преследва, а ти криволичиш ту на една, ту на друга страна, като се мъчиш да запазиш 
посоката към финалната линия. 

Когато напускате долината и започва изкачването на хълма, момичето взема малка 
преднина пред теб. Тялото ти е изтощено, а хълмът изстисква последните ти сила Белите ти 
дробове горят, сякаш обхванати от огън. Всяка пора от кожата ти е обляна в пот. 

Изведнъж момичето се откъсва далеч напред. Ти губиш темпо и други бегачи вече тичат 
пред теб. 

Пресичаш финалната линия последен Двама стражи те помъкват към каменна постройка, 
където група атлети седят напода. 

- Какво става тук? - питаш ядосано. 

- Нима не знаеш? - дразни те един от тях, който изглежда се забавлява с твоето 
невежество. - Ще ни пренесат в жертва на боговете тази нощ, веднага след залез слънце. 

Напипваш камъните в кесията, ала за магическото си действие те искат лунна светлина 
Нямаш никаква възможност да изпиташ отново силата им. Съдбата ти е вече подпечатана! 


КРАЙ 


107 


С изгубването на камъните последната надежда завръщане в двадесетия век се 
изпарява. Ти и Пи Джей напускате дългия и плодотворен живот под управлението на 
Ловците, където наред с доброто дните са изпълнени с насилието на вечно воюващото 
племе. 

На стари години ти се опитваш да издълбаеш върху камъка историята на твоя живот и 
всичко, което знаеш за строителството на Стоунхендж. Надяваш се, че един ден някой ще 
открие и разбере твоите думи. 

Слагаш маската и навличаш бързо туниката. Оглеждаш се и виждаш около себе си група 
хора, облечени като теб. Присъединяваш се към тях. 


Групата гледа мълчаливо следващото състезание. След надпреварата ги чуваш да 
говорят помежду си. Разбираш, че носиш образа и щита на воин, който е загинал в бой 
съвсем наскоро. Тези хора вярват, че когато мъртвите отиват във вечното си жилище, трябва 
да се организират игри и ритуали за упокой на техния дух. Така мъртвите ще знаят, че още 
са уважавани и обичани. 


Премини на следващата глава. 

През тези дни вървиш с групата от събитие към събитие. Погребалните игри изглеждат 
най-общо като съвременни състезания. Ала те стават съвсем различни, когато слънцето 
отива към залез. Твоята група се събира около огъня, където под ръководството на 
Върховния жрец всеки от вас изгаря маската и щита си. 

След изгарянето на маските Върховния жрец дава знак за началото на нов ритуал. Дори 
не можеш да повярваш на очите си, когато виждаш как отвеждат към кладата победените в 
погребалните игри. Те трябва да бъдат принесени в памет на мъртвите, защото, според 
Върховния жрец „не блестят със съвършенство". Гледаш с ужас как ги хвърлят живи в огъня. 

Късно през нощта, все така потресен, ти се връщаш при олтарния камък. Изваждаш от 
кесията трите камъка, които са те пренесли през времето, и чакаш луната да събере лъчите 
си в тях. Скоро камъните започват магическото си действие. 

Когато се събуждаш, Пи Джей седи до теб. 

- ъде беше? - пита той. - Цял ден те търсим. 

Разказваш му за твоето пътуване във времето. Пи Джей те изслушва, после свива 
рамене: 

- Мислех, че репортерите се опират на фактите - казва той, - а това ми звучи като чиста 
фантастика. 

Скачаш веднага и удряш на бяг. Малкълм те гони по петите. Прескачаш камъни и 
паднали дървета, тичаш с все сили, за да се отскубнеш от него. Завиваш наляво, после се 
връщаш към поляната, за да се отървеш от него. Гората притихва, той е изостанал някъде. 

Поемаш дълбоко дъхи забавяш ход. Изведнъж чуваш някакъв шум точно зад гърба СИ. 
Ножът на Малкълм се забива в гърба ти. Когато падаш смъртно ранен, чуваш смехът на 
млад мъж някъде в далечината 

- Сега ти си вождът, който ни изпращат боговете - казва му Върховния жрец. - Бъди 
внимателен, не опетнявай чистота си с простолюдието. 

Върховният жрец извежда Пи Джей и другото момче от килията. Когато те излизат, чуваш 
как Върховия жрец дава нареждане на стражите : 

- Екзекутирайте затворника на разсъмване! 

Ти си репортер и си поканен в Стоунхендж да 
напишеш статия за някои поразяващи нови от- 
крития. Там още през първата нощ млад археолог 
на име Пи Джей те придружава във вътрешния кръг 
на древния паметник. Изведнъж чуваш звуци на 
пеещи гласове. Три светещи камъка бавно се издигат 
във въздуха. Никога не си бил така уплашен. Какво да 
правиш? 


